ଗୁଣୁପୁର, (୧୭/୦୯) : ଆଜି ସ୍ଥାନୀୟ ଜି. ଆଇ. ଇ .ଟି ବିଶ୍ୱବିଦ୍ୟାଳୟ ଗୁଣୁପୁରରେ ସ୍କୁଲ ଅଫ ଇଂଜିନିୟରିଂ ଆଣ୍ଡ ଟେକ୍ନୋଲୋଜି ର ବେସିକ ସାଇନ୍ସ ଆଣ୍ଡ ହୁମାନିଟସ ବିଭାଗ ପକ୍ଷରୁ "କନଫ୍ଲୁଏନ୍ସ ଅଫ ସାଇନ୍ସ ଆଣ୍ଡ ଇଂଜିନିୟରିଂ ଏକ୍ସପ୍ଲୋରିଂ ଫ୍ରାଂଟିଏର୍ସ -୨୦୨୨" ବିଷୟରେ ଦୁଇ ଦିନିଆ ଅନ୍ତର୍ଜାତୀୟ ପାଠଚକ୍ର ଉଦଘାଟିତ ହୋଇଯାଇଛି ।
ଭାରତ ସରକାରଙ୍କ ଅଧୀନରେ ଥିବା ସାଇନ୍ସ ଆଣ୍ଡ ଇଂଜିନିୟରିଂ ରିସର୍ଚ୍ଚ ବୋର୍ଡ଼ ଏବଂ ସାଇନ୍ସ ଆଣ୍ଡ ଟେକ୍ନୋଲୋଜି ବିଭାଗ ଦ୍ୱାରା ଜି. ଆଇ. ଇ .ଟି ବିଶ୍ୱବିଦ୍ୟାଳୟ ରେ ପ୍ରୟୋଜିତ ଉଦ୍ଘାଟନୀ ପାଠ୍ୟଚକ୍ରରେ ମୁଖ୍ୟ ଅତିଥି ଭାବେ ଆଇ ଆଇ ଟି, ମାଡ୍ରାସ ରସାୟନ ବିଜ୍ଞାନ ର ପ୍ରଫେସର ଅଶୋକ କୁମାର ମିଶ୍ର ଯୋଗଦେଇ ଆଧୁନିକ ଗବେଷଣାରେ କ୍ୱାଣ୍ଟମ ଯାନ୍ତ୍ରିକ ବିଜ୍ଞାନ ଏବଂ ଇଂଜିନିୟରିଂ କ୍ଷେତ୍ରରେ ବିଜ୍ଞାନ ର ପ୍ରୟୋଗ ବିଷୟରେ ଆଲୋକପାତ କରିଥିଲେ ।
ବିଶ୍ବବିଦ୍ୟାଳୟ ର ସ୍କୁଲ ଅଫ ଇଂଜିନିୟରିଂ ଆଣ୍ଡ ଟେକ୍ନୋଲୋଜି ର ଡିନ ଡ଼ଃ ଏ. ବି.ଶ୍ରୀନିବାସ ରାଓ, ଡ଼ିନ ଏକାଡେମୀକସ ଡ଼ଃ ଏ ଭି ଏନ ଏଲ ଶର୍ମା ଏବଂ ସ୍କୁଲ ଅଫ ସାଇନ୍ସ ର ଡିନ ଡ଼ଃ ତାରିଣୀ ଚରଣ ବେହେରା ଯୋଗ ଦେଇ ପ୍ରଯୁକ୍ତି ବିଜ୍ଞାନ ର ଆଧୁନିକ ଗବେଷଣା ସମ୍ପର୍କରେ ନିଜ ନିଜ ମତ ରଖିଥିଲେ । ବେସିକ ସାଇନ୍ସ ର ବିଭାଗୀୟ ମୁଖ୍ୟ ଡ଼ଃ ଦିଲ୍ଲୀପ କୁମାର ପଟ୍ଟନାୟକ ସ୍ବାଗତ ଭାଷଣ ଦେଇଥିବା ବେଳେ ପାଠ୍ୟଚକ୍ର ର ଆବାହକ ଡ଼ଃ ଜିତେନ୍ଦ୍ର କୁମାର ସାହୁ ଧନ୍ୟବାଦ ଅର୍ପଣ କରିଥିଲେ ।
ବିଶ୍ୱବିଦ୍ୟାଳୟ ର ରେଜିଷ୍ଟ୍ରାର ଡ଼ଃ ଏନ ଭି ଜଗନ୍ନାଧା ରାଓଙ୍କ ପ୍ରତ୍ୟକ୍ଷ ତତ୍ତ୍ୱାବଧାନରେ ଆୟୋଜିତ ଏହି ପାଠ୍ୟଚକ୍ରରେ ଅନୁଷ୍ଠାନ ର ବିଭିନ୍ନ ବିଭାଗର ମୁଖ୍ୟ, ଡ଼ିନ, ଅଧ୍ୟାପକ, ଅଧ୍ୟାପିକା, ଛାତ୍ରଛାତ୍ରୀ ଯୋଗ ଦେଇଥିଲେ । ଏହି ପାଠ୍ୟଚକ୍ରକୁ ଅଧ୍ୟାପିକା ବର୍ଷା ଦାସ ମଞ୍ଚ ପରିଚାଳନା କରିଥିଲେ ।
ଏହି ପାଠ୍ୟଚକ୍ରରେ କାଲିଫୋର୍ଣ୍ଣିଆ ରାଜ୍ୟ ବିଶ୍ୱବିଦ୍ୟାଳୟ ଡ଼ଃ କୁରୱାର୍ଡ କର, ଆମେରିକା ସ୍ଥିତ କ୍ଲେମସୋନ ବିଶ୍ୱବିଦ୍ୟାଳୟ ର ଡ଼ଃ ଦିଲ୍ଲୀପ କୁମାର ପଣ୍ଡା, ଇସ୍ରାଇଲର ଡ଼ଃ ସୁମନ୍ତ ସାହୁ, କୋରିଆର ସୁଙ୍ଗକ୍ୟୁନକ୍ୱାନ ବିଶ୍ୱବିଦ୍ୟାଳୟ ର ଡ଼ଃ ଏଲ ସତୀଶ ଆଚାର୍ଯ୍ୟ, ଡ଼ଃ ରାକିସ ପରିଡା, ରାଉରକେଲା ସ୍ଥିତ ଏନ ଆଇ ଟି ର ଡ଼ଃ ହରେକୃଷ୍ଣ ସାହୁ, ଡ଼ଃ ମୋନାଲିସା ସାହୁ, ଡ଼ଃ ଗୋକରଣସ୍ୱର ସାହୁ, ମୁମ୍ବାଇ ସ୍ଥିତ ବାର୍କ ଅନୁଷ୍ଠାନର ବୈଜ୍ଞାନିକ ଡ଼ଃ ସୁନୀଲ କୁମାର ସାହୁ, ଭୁବନେଶ୍ୱର ସ୍ଥିତ ଆଇ ଆଇ ଟି ର ଡ଼ଃ ଶୁଭଙ୍କର ପତି, ଭୁବନେଶ୍ୱର ସ୍ଥିତ ଆଇ ଏମ ଏମ ଟି ର ବୈଜ୍ଞାନିକ ବାଙ୍କୀମ ଚନ୍ଦ୍ର ତ୍ରିପାଠୀ, କିଟ ବିଶ୍ୱବିଦ୍ୟାଳୟର ଡ଼ଃ ରୋଜାଲିନ ସାହୁ, ଡ଼ଃ ସୁଦେନସା ରାୟ ପ୍ରମୁଖ ବିଜ୍ଞାନ ଓ ବୈଷୟିକ ସମ୍ୱନ୍ଧୀୟ ଆଧୁନିକ ଗବେଷଣା ବିଷୟ ଉପସ୍ଥାପନ କରିଥିଲେ । ଏହି ଅବସରରେ ବିଶ୍ୱବିଦ୍ୟାଳୟର ସ୍ନାତକୋତ୍ତର ବିଭାଗ ର ଛାତ୍ରଛାତ୍ରୀଙ୍କ ଦ୍ବାରା ସାଂସ୍କୃତିକ କାର୍ଯ୍ୟକ୍ରମ ଅନୁଷ୍ଠିତ ହୋଇଥିଲା ।
About Odisha News24 : 'Odisha News24' is a digital media initiative of 'PRERANA', under its news media segment 'Odisha News24'. Operating since 2016, the platform creates and curates news, features and current affairs in the form of Text and Videos.
